19. sajandi viimasel veerandil Lääne-Eestis alguse saanud baptisti- ja priikogudused moodustavad koos 20. sajandi esimestel aastakümnetel Eestis levinud (endiste) evangeeliumi kristlaste ja nelipühikogudustega endiselt suurima liikmeskonnaga vabakoguduste liidu Eestis - Eesti Evangeeliumi Kristlaste ja Baptistide Koguduste  Liidu, kuhu 01. 01. 1999 kuulus 85 kogudust (Aastakonverents 1999). Osa nelipühikogudusi on liidust iseseisvunud või liitunud 1990. aastate algul loodud Eesti Kristliku Nelipühi Kirikuga. Alates 19. sajandi lõpust ja 20. sajandi algusest Eestis levima hakanud konfessioonidest tegutsevad tänases Eestis edasi ka Eesti Metodisti Kirik ja Seitsmenda Päeva Adventistide Eesti Liit, kus 2000. aastaks oli vastavalt 24 ja 18 kogudust.